CELEX: 62006CA0271
Language: et
Date: 2008-02-21 00:00:00
Title: Kohtuasi C-271/06: Euroopa Kohtu (neljas koda) 21. veebruari 2008 . aasta otsus (Bundesfinanzhofi eelotsusetaotlus — Saksamaa) — Netto Supermarkt GmbH & Co. OHG versus Finanzamt Malchin (Kuues käibemaksudirektiiv — Artikli 15 punkt 2 — Maksuvabastus seoses kauba eksporditarnega ühendusest väljapoole — Maksuvabastuse tingimuste täitmata jäämine — Ostja poolt võltsitud eksporditõend — Korraliku ettevõtja hoolsust ilmutav tarnija)

12.4.2008   
            
            
               ET
            
            
               Euroopa Liidu Teataja
            
            
               C 92/4
            
         Euroopa Kohtu (neljas koda) 21. veebruari 2008. aasta otsus (Bundesfinanzhofi eelotsusetaotlus — Saksamaa) — Netto Supermarkt GmbH & Co. OHG versus Finanzamt Malchin
   (Kohtuasi C-271/06) (1)
   
   (Kuues käibemaksudirektiiv - Artikli 15 punkt 2 - Maksuvabastus seoses kauba eksporditarnega ühendusest väljapoole - Maksuvabastuse tingimuste täitmata jäämine - Ostja poolt võltsitud eksporditõend - Korraliku ettevõtja hoolsust ilmutav tarnija)
   (2008/C 92/06)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Kaebuse esitaja: Netto Supermarket GmbH & Co. OHG
   
      Vastustaja: Finanzamt Malchin
   Kohtuasja ese
   Eelotsusetaotlus — Bundesfinanzhof — Käibemaksu käsitleva ühenduse õiguse, nimelt nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 15 punkti 2 tõlgendamine — Käibemaksu tagastamine kauba eksporditarnetelt võltsitud dokumentide alusel — Maksuvabastus õigluse põhimõttest tulenevatel põhjustel
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 15 punkti 2 tuleb tõlgendada nii, et sellega ei ole vastuolus, kui liikmesriik vabastab käibemaksust kauba eksporditarne Euroopa Ühendusest väljapoole, kui maksuvabastuse tingimused ei ole täidetud, kuid maksukohustuslasel ei olnud võimalik sellest teada saada ka korraliku ettevõtja hoolsust ilmutades, kuna ostja esitatud eksporditõend oli võltsitud.
   
      (1)  ELT C 224, 16.9.2007.